  Виталий Пронин Пиналъёслы пыр-поч валэктэмын луоз, ма со кредит, пенсия, страхование.Россиысь Дышетонъя но наукая министерство басьтӥськиз пиналъёслэсь коньдон ужпумъёсъя тодон-валанзэс ӝутон борды. Дышетонъя но наукая министерстволэн сайтэз ивортэмъя, 9-тӥ классын дышетскисьёс понна дасямын финансовой грамотая нимысьтыз курс. Сое дышетозы обществознание предмет улсын. Пиналъёслы пыр-поч валэктэмын луоз, ма со кредит, пенсия, страхование, кызьы табыш поттоно, нимаз вералозы семьялэн бюджетэз сярысь - кытысь вуэ доход, кызьы сое валаса кутоно, шыръяно но трос мукет. Озьы пиналъёс коньдон ужпумъёсты ӟечгес валалозы, пӧяськисьёс кие уз шеде. Выль программаез дасянэ пыриськизы Коньдон ужпумъёсъя министерствоысь, озьы ик Россиысь Банкысь специалистъёс. Елена Никитина Туспуктӥз А. Горбунов Теги: дышетон пиналъёс  